als_Latn dik_Latn sag_Latn
Morfologjia e një fushate
Nëse dëshironi ta ruani arsyen, fikeni televizorin, ndaleni wirelessin, mos blini gazeta, e mos frekuentoni kafenetë, për këto dhjetë ditë.
Politiko
E Mërkurë, 28 Maj 2014 | 19:45
0 Komente.
Morfologjia e një fushatë, është titulli i një vepre polemike të Rexhep Qosjes, babait të pathënë të kombit, ku ai ia bënte autopsinë një sulmi, që sipas tij, ia kishin bërë disa kolegë dhe jokolegë.
Sot kemi hyrë në fushatë, zyrtarisht.
Nëse dëshironi ta ruani arsyen, fikeni televizorin, ndaleni wirelessin, mos blini gazeta, e mos frekuentoni kafene, për këto dhjetë ditë.
Duke qenë se fushata është dendësuar në 10 ditë, partitë do të përpiqen të thonë të tërën, brenda kësaj periudhe. Por, a mund të përthekohet gjithë çfarë kanë për të thënë partitë në kaq pak kohë?
Për disa parti, as një muaj nuk mjafton, e për disa edhe 10 ditë janë të tepërta.
PDK është nga këto të fundit, sepse përveç që ka filluar fushatën dy muaj më herët (pra ka thënë çfarë ka pasur për thënë), ka gjithë aparatin shtetëror në dorë dhe mund të shtrojë dreka e darka.
Me gjasë, fushata e PDK është më e shtrenjta, në kuptimin e kostos financiare, dhe rrjedhimisht duket më e përbëra, si për nga aktivitetet në terren, ashtu edhe për nga ato në sferën mediale dhe të rrjeteve sociale.
Misioni i Ri si slogan është një gjetje e mirë. Përveç se jep idenë se diçka e re po ndodh me partinë, se nëse ka pasur diçka që s’ju ka pëlqyer, tani partia po ndërmerr një mision të ri, pra meriton një shans të ri, ky slogan edhe sugjestionon se ka pasur misione të vjetra, të kryera.
LDK, po ashtu, ka luajtur me letrën e risisë, ndryshimit të kursit, respektivisht marrjes së kthesës. Kthesa si slogan mund të jetë atraktiv, në kuptimin se së pari ndjell kureshtjen se çfarë fjale është kjo (ka mundur të jetë kthimi, ose rikthimi), pastaj se cila është domethënia e saj, dhe së fundi, çfarë dëshiron të thotë në mënyrë të veçantë LDK me këtë.
Pra, ndoshta atraktiv, por jo domosdoshmërisht më i miri për një fushatë zgjedhjesh.
Çfarë nëse kthesa është e gabuar?A ju kujtohet filmi Kthesa e Gabuar me Eliza Dushkun?
AAK me Drejtimin e Ri është po aty, në sferën e një ofertë të re, ndryshe, që bën shkëputjen me të vjetrën në favor të së resë.
Në përgjithësi, është paksa naive nga partitë që supozojnë se po vendose fjalën i/e re në slogan, votuesi do të mendojë se kësaj radhe vërtet do të ketë diçka ndryshe. Por, edhe nuk mund të akuzohen partitë që provojnë të sugjestionojnë votuesit me fjalë dhe premtime magjike.
Ramush Haradinaj kësaj radhe nuk është përqendruar në ato 100 ditët e “famshme”.
Vetëvendosje i ka mbetur besnike idesë së saj se të gjithë të tjerët janë të njëjtë, vetëm ata janë ndryshe! Slogani i saj Tash me Lëvizjen i dedikohe të gjithë votuesve, por sidomos votuesve të dëshpëruar të partive tjera. A jeni lodhë me partitë tjera? Nëse po, eja tash me Lëvizjen.
Ky slogan, ndonëse është i formës urdhërore, nuk përçon ndonjë mesazh veprimor të veçantë. Tash me Lëvizjen, por çfarë pastaj? Megjithatë, slogani mund të dhezë pikërisht për shkak të natyrës së urdhrit të prerë. Dikush – pra jo vetëm aktivistët- edhe mund ta konsiderojë si detyrim votën për VV.
AKR ka vendosur të bartë në slogan të shkruar me pasaktësinë gjuhësore në të folur të Presidentit të Partisë, Behgjet Pacolli. Përpos që kanë përdorur slengun lokal, AKR ka sakrifikuar edhe rregullat elementare të drejtshkrimit. Na kryjmë punë, është slogani që fton të votosh jo për ideologji e për misione e vizione, por për gjëra konkrete, njerëz që ta kryejnë punën.
Na kryjmë punë, do t’i shkonte më shumë ndoshta një agjencioni sekserësh që sigurojnë viza për Gjermani. Ku është shpresa, premtimi për ndryshim? A mjaftojnë kërpudhat e farat e kumbullave e ca njohje, për ta quajtur një punë të kryer?
Nisma ka fushatën më të zbehtë në aspektin vizual dhe medial. Përpos që ngjyra e portokalltë është lehtë e identifikueshme, nuk është parë një slogan ose karakteristikë tjerët vizuale që e veçon partinë.
Nisma po punon në terren, si një bletë punëtore, por janë shumë pak prezentë medialisht, me spote e billboarde. Mesazhi i tyre i përçuar nëpër tubimet me qytetarë është se ata janë PDK e vërtetë, dhe ndoshta, ky do të ishte slogani që do t’i rrinte më së miri nismës: Real UÇK!
Sipas një hulumtimi të organizatës D4D për trendet elektorale kosovare, 60 për qind e votuesve nuk ndikohen fare nga fushata. Kjo mbetje prej 40 për qind është më e vëmendshme ndaj mesazheve promocionale dhe më e gatshme të ndryshojë mendje. Sidoqoftë, trendet kanë treguar se edhe kjo pjesë e elektoratit, në shumicë, voton siç voton ai 60 përqindëshi.
Pra, lexuesi i vëmendshëm do ta shtronte pyetjen: po pse bëhen fushatat atëherë?
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn